Et'hem bej Molla

Haxhi Et'hem bej Molla i njohur edhe thjesht si Et'hem Beu (Tiranë, 1783 – 1846) ka qenë qeveritar shqiptar i Perandorisë Osmane dhe poet i rrymës së bejtexhinjve. Gjatë qeverisjes së Tiranës nga ana e tij, u ndërtua Xhamia e Et'hem Beut së bashku me Kullën e Sahatit.

 Biografia 
Ishte i biri i Molla Mehmet beut të Petrelës, pinjoll i një familjeje me rëndësi në Tiranë me rrethina, martuar me të bijën e Ahmet pashë Tiranës që kishte paraardhës Sylejman pashë Bargjinin. I ati ishte kajmekam i Tiranës dhe bashkëpunëtor me Kara Mahmud Pashën e Bushatllinjve; pasi u vra më 1808, Tirana iu dha për t'u qeverisur rivalëve Toptanas dhe Et'hem beu u detyrua të largohej nga kasabaja. U vendos në Karaagaç, ku shërbeu si postmbajtës i dergjahut bektashi të Mustafa Fatih Babës.

Pas vdekjes së Kapllan pashë Toptanit më 1818, valiu i Shkodrës, Mustafa “Sherifi” pashë Shkodrani, e emëroi Et’hem beun myteselim (kajmekam) të Tiranës. Si qeveritar i kasabasë, në vitin 1822 ndërtoi Kullën e Sahatit pranë xhamisë që mban emrin e tij në Tiranë. Më tej, më 1830 e përfundoi punimet dekorative të kësaj xhamie të themeluar nga i ati i tij (1793).

 Shih edhe 
 Xhamia e Sylejman Pashës
 Tyrbja e Sylejman Pashës

 Referime 

Kategoria:Lindje 1783
Kategoria:Vdekje 1846
Kategoria:Bejtexhinj shqiptarë
Kategoria:Bargjinollët
Kategoria:Sufi shqiptarë
Kategoria:Poetë të gjuhës turke